cyanic-selkie/wikianc huggingface dataset:
Videotorg
Videotorg, bedre kjent fra det engelske navnet video on demand (VOD, direkte oversatt video på forespørsel ), er et system som gjør det mulig å se videoklipp over et nettverk som del av et interaktivt tv-system. Man kan strømme innholdet i sanntid eller laste ned innholdet til en set top boks før man starter visningen. En mer korrekt betegnelse på det siste er store and forward. Den største delen av kabel-/tele baserte VOD-systemer benytter strømming, hvor brukeren kjøper eller velger en film eller TV-program og begynner avspillingen nesten umiddelbart.
Etter hvert har begrepet fått en videre betydning og refererer ikke lenger kun til tjenester levert via set top bokser. Video on demand kan leveres til datamaskiner, mobiltelefoner og alle andre systemer som kan motta audio-visuelt innhold via nettverk.
I’ve Been Losing You
«I've Been Losing You» er en sang av den norske musikkgruppen a-ha. Sangen er spor nummer tre på a-has andre album, Scoundrel Days, utgitt i 1986. Sangen er skrevet av Pål Waaktaar og ble utgitt som albumets første singel.
Sangen var av a-has mest gitarbaserte og rock-inspirerte låter da den ble utgitt. Morten Harkets vokal er mer direkte og rå enn de tidligere sangene fra bandet, trommene er mer aggressive, og i tillegg spiller Pål Waaktaar en røff gitarsolo. Teksten er en mørk og mystisk fortelling om et kjærlighetsforhold som er i ferd med å ta slutt, og er delvis anklagende og delvis angrende. Singelen kom på førsteplass på VG-lista topp 20 og fikk flere topp 20-plasseringer på listene i andre europeiske land.
Dubbo (New South Wales)
Dubbo er en by i Oranaregionen i New South Wales i Australia. Byen er senteret for regionen og har en befolkning på 38037 innbyggere (2010).
Dubbo ligger 303 kilometer nordvest for delstatshovedstaden Sydney.
Den største arbeidsgiveren i Dubbo er Fletcher International Exports som ekspoerterer lammekjøtt til hele verden. Dessuten betjenner byen et større landbruksdistrikt med butikker og sykehus.
En av fire campuser for Charles Sturt University ligger i Dubbo.
Kanskje (album)
Kanskje er et musikkalbum med Terje Nilsen, utgitt i 1990.
Puy de Dôme
Puy de Dôme er et vulkansk fjell i Massif Central i det sentral-sørlige Frankrike, og er et av fjellkjedens yngste fjell. Puy de Dôme er en såkalt lavadom og når 1 464 moh. Fjellet ligger om lag 10 km fra storbyen Clermont-Ferrand, i departementet Puy-de-Dôme. Årlig får fjellet om lag 500.000 besøkende turister. Det er bygget et turistsenter i fjellskråningen. Enkelte år går Tour de France over veiene langs fjellsiden.
Semantisk web
Bakgrunn
Da Tim Berners-Lee la frem idéen om den opprinnelige verdensveven («Plain Old Web», «POW») i mars 1989 var tanken at menneskelige brukere skulle få fri tilgang til informasjon gjennom et nett av sammenlenkede noder - det vi i dag kaller dokumenter eller nettsider/vevsider. I det opprinnelige forslaget var det altså interaksjonen mellom brukerne og informasjonen som stod i sentrum : Berners-Lee laget den opprinnelige veven for mennesker, ikke for maskiner.
Berners-Lee la så frem ideen om en semantisk vev på slutten av 1990-tallet, i boken «Weaving the Web». Han pekte på at de enorme datamengdene på veven ikke ble optimalt utnyttet siden det var for vanskelig å knytte sammen data fra ulike vevsider, selv når de handlet om det samme. Og siden datamengden på veven vokste raskt ble det stadig vanskeligere for menneskelige brukere å utnytte alle mulighetene som bød seg. Berners-Lee ønsket derfor å utvide veven slik at det alltid ville være klart når to opplysninger hadde med hverandre å gjøre, selv når de var hentet fra forskjellige vevsider, laget av forskjellige mennesker/organisasjoner for forskjellige formål, og publisert forskjellige steder i verden:
I 2001 publiserte Tim Berners-Lee sammen med James Hendler og Ora Lassila (en av utviklerne av RDF, se under) den første vitenskapelige artikkelen om den semantiske veven i tidsskriftet Scientific American.
Sentrale ideer
Mens den opprinnelige veven er sentrert rundt dokumenter (dvs vevsider) som er lenket til andre dokumenter til nytte for mennesker, består den semantiske veven av data som er lenket til andre data til nytte for maskiner. I tillegg til å bruke de vanlige vevprotokollene HTTP og HTTPS, bygger den semantiske vevn på flere nye ideer og teknikker:
Nedenfor skal vi se på disse ideene og teknikkene i større detalj, men først et eksempel på bruk av den semantiske veven.
Anvendelser
I artikkelen fra 2001, gir Berners-Lee, Hendler og Lassila følgende eksempel på hvordan de ser for seg en semantisk webb:
Eksemplet viser hvordan Lucy and Pete, støttet av hver sin intelligente agent, nærmest automatisk henter informasjon fra flere kilder som de organiserer, presenterer og deler med hverandre. Ovennevnte eksempel er i dagens web ikke mulig, for data er beskrevet og presentert for å være leselig for mennesker. Maskiner vil ikke klare å vite hva som er en person anser som viktig, eller hva som er hjem.
Semantisk merking
En sentral ide bak den semantiske veven er semantisk merking av data. Semantiske merker («semantic tags») er data som sier hva andre data handler om, for eksempel at noen data handler om en bestemt person, at en tegnstreng er navnet på personen, at en annen tegnstreng er et telefonnummer, og at telefonnummeret tilhører en bestemt person. Semantiske merker er dermed en form for (semantiske) metadata, som kan brukes av maskiner for å sette data sammen på nye måter og generere ny informasjon.
For å merke data på den semantiske veven benyttes URI-er (eller rettere sagt IRI-er). For eksempel kan URI-en http://xmlns.com/foaf/0.1/Person brukes til å merke at noen data handler om en person, og URI-en http://xmlns.com/foaf/0.1/phone kan merke denne personens telefonnummer. Individer som personer, organisasjoner og steder kan også identifiseres unikt av en URI eller IRI. For eksempel kan http://dbpedia.org/resource/Sissel_Kyrkjebø brukes til å merke personen Sissel Kyrkjebø og http://dbpedia.org/resource/Bergen byen Bergen. Alle som vil kan foreslå nye merker og vokabularer, men verdien av semantiske data er størst når de bruker vanlige merker og vokabularer. Derfor er det god og vanlig praksis når man foreslår nye merker og vokabularer å lenke dem klart til eksisterende merker og vokabularer (og det finnes egne vokabularer for å lenke samme vokabularer).
Merking av HTML
Det finnes fire formater man kan bruke for å merke HTML-dokumenter semantisk; nemlig mikroformater, RDFa, Mikrodata, og JSON-LD. De benytter seg av eksterne kontrollerte vokabularer, som definerer konsepter og begreper innenfor spesifike domener. Det finnes mange ulike vokabularer og hele samlinger med vokabularer, som definerer mange forskjellige domener. Dublin Core, FOAF, Schema.org er noen eksempler på dette.
Mikroformater
Mikroformater bruker eksisterende XHTML/HTML-koder for å legge til semantiske opplysninger som GPS-koordinater, visittkort, lyd- og videofiler og kalendernotater. Til sammenligning med andre semantiske oppmerkinger er mikroformater hovedsakelig beregnet for å være enkelt leselig for mennesker, slik at maskiner kommer i andre rekke.
Mer typiske semantiske formater som RDF, OWL og XML, er spesifikt designet for publisering av data. Sammen med (X)HTML skal disse enten være en supplement til World Wide Web, eller en erstatter. Berners-Lee kaller dette nettverket Giant Global Graph (GGG), men spesifiserer i et dokument at en semantisk web ikke er tenkt på som en erstatter av World Wide Web, men heller en samarbeidspartner.
Eksempel: HTML meta-tagger vs. semantisk oppmerking med RDFa
For å vise forskjellene mellom HTML og semantisk oppmerking ved bruk av RDFa, vurder følgende eksempler som skal forklare at en artikkel er skrevet av Bob Dylan og skal forklare at han kjenner Neil Young og Joan Baez
I det ovennevnte eksempelet kan en agent lese hvem som er skribenten, en beskrivelse av nettsiden og noen nøkkelord til å binde til nettsiden. I eksempelet nedenfor har vokabularene Dublin Core og FOAF blitt brukt for å forklare til agenter hva som er meningen bak innholdet innenfor hver tagg.
I det eksempelet kan en datamaskin lese at skribenten av dokumentet er Bob Dylan og at Neil Young og Joan Baez er to personer og har to forskjellige navn. I FOAF-vokabularet kan man også spesifisere mer bestemt fornavn, etternavn og lignende. I dette eksempelet har vi prøvd å holde det så enkelt som mulig.
Vokabularer
Vokabularer er standarder for semantiske merker, som person, artist, fornavn og etternavn. På den semantiske veven brukes URI-er til merking, f eks er http://xmlns.com/foaf/0.1/Person et mye brukt standardmerke for data om personer. Det finnes hundrevis av vokabularer for ulike områder, som personinformasjon, vevsider, produkter osv.
Dokumenter kan bli markert med semantiske tagger (pr. dags dato er det kun -taggene, beskrevet ovenfor, som er standardisert i HTML) for å beskrive de forskjellige egenskapene til dataen presentert i dokumentet. For eksempel kan man markere opp ting som hvem som har skapt dokumentet ved å ha en "skaper" eller "skribent"-tagg. Når maskiner leser denne vil de forstå at skaperen av dokumentet er personen, eller personene innenfor nevnte tagger. Det finnes et bredt utvalg av slike vokabular som kan definere egenskaper på en hel rekke ting. Alt kan bli definert gjennom bruken av URIer, slik at en semantisk web kan skille mellom (f.eks.) plasser, mennesker, dyr og mat.
Programvareagenter
Programvareagenter leter hele tiden gjennom veven for å finne, samle inn og sette sammen semantisk merkede data. Andre programvareagenter forsøker å utnytte allerede innsamlede data for å tilby nye informasjonstjenester. Noen slike agenter, som bruker teknikker fra maskinlæring og kunstig intelligens, kalles intelligente agenter.
Semantiske datasett
Semantiske datasett er samlinger av semantisk merkede data. Eksempler er DBpedia, Wikidata og Geonames.
For å gjøre nettet mer brukbart, automatisert og tilkoblet gjennom sine ressurser har det blitt lagt opp til flere måter å omvende tjenester og ikke-semantiske ressurser til semantiske formater. Flere tjenere sitter allerede på store mengder data i flere formater. Av den grunn har det blitt produsert flere applikasjoner som konverterer andre dataformater til RDF-formater.
DBpedia
DBpedia har som mål å hente ut data fra Wikipedia og gjøre det tilgjengelig i et semantisk RDF-format. Resultatet blir publisert og blir lagt ut fritt tilgjengelig med GNU Free Documentation License. Dette tillater semantiske agenter til å sende spørringer til datasettet og lenke og bruke materialet tilgjengelig i egne datakilder.
Resource Description Framework (RDF)
Resource Description Framework (RDF) er et format som representerer semantiske datasett som grafer der nodene er informasjons- og andre ressurser og kantene er merker som beskriver hvordan ressursene henger sammen. Det finnes egne databasehåndteringsystemer for å lagre RDF-grafer, såkalte trippellagre. RDF består dessuten av en hel familie av spesifikasjoner fra W3C, som blant annet definerer:
Utfordringer
Det er mange lag med hindringer som man må beherske for å få til en fullstendig semantisk web. Internett har rundt 24 milliarder sider. Terminologier som SNOMED CT inneholder over 370 000 navn på forskjellige klasser og nåværende teknologi har enda ikke vært i stand til å skille ut duplikater i semantiske betydninger.
Enkelte ord i språket er veldig vage og upresise. Ung og høy er et eksempelet på dette. Dette gjør at spørringer mot en semantisk datakilde gjør det veldig vanskelig å få korrekt informasjon siden konseptene "ung" og "høy" har variable betydninger hos folk. Som regel bli reguleringsprinsippet "fuzzy logic", eller uskarp logikk, anvendt for å avgjør hva det er brukeren faktisk spør om.
I motsatt retning har man også de veldig presise og nøyaktige spørringene som gjør at man ofte må anvende seg av sannsynlighetsregning for å finne ut de spesifikke resultatene man vil ha. Et eksempel på en situasjon som kan oppstå er ved å se på en pasient som har blitt presentert et sett av symptomer. Det kan finnes flere diagnoser på akkurat de symptomene, men en agent med en algoritme for sannsynlighet vil kunne regne ut hvilken diagnose er mest sannsynlig basert på symptomene angitt.
Inkonsistens er også et dilemma når det eksisterer flere vokabular fra forskjellige ontologier bli kombinert i ett dokument. Deduksjon feiler når inkonsistensen er tilstedeværende i et dokument med flere separate vokabular.
Et siste hinder er ren menneskelig bedrageri. Falsk informasjon satt inn i semantiske egenskaper. Kryptografi blir normalt sett utøvd for å forhindre bedrageri.
Mange av teknikkene nevnt her vil kreve en utvidelse av Web Ontology Language (OWL) for å bli løst.
Daniel Isaachsen
Bakgrunn og virke
Daniel Isaachsen var eldste sønn av Isaach Danielsen (Isaach «Smed»).
Han fikk sin utdannelse ved latinskolen i Kristiansand, og senere ved Universitetet i København. I 1763 dro han til England for «... at faae Indsigt i Kiøbmands Væsenet hvortil han vilde applicere sig.» Han ble med i farens forretning i 1765.
Ved farens død i 1771 overtok han forretningen. 7. august 1772 kjøpte han tomt med Kgl. privilegert kranverft ved Vesterhavnen. Han drev skipsbygging og redervirksomhet og hadde på det meste 21 skip. (Blant annet «Samson», som forliste ved Homborsund i 1786 og ble funnet i 1984.) De hadde fart på Middelhavet og på De vestindiske øyer. Han drev også hvalfangst ved Grønland (subsidiert av Kongen).
Det privilegerte kranverftet gav ham nærmest monopol på reparasjon og utrustning av seilskuter som søkte havn i Kristiansand. England ble aktivt med i krigshandlingene i 1793. Dette medførte at de krigførende makter førte sine priser til Kristiansand. Der ble de solgt med stor fortjeneste for byens kommisjonærer. Blant dem var Daniel Isaachsen en av de virkelig store.
I 1807 kom Danmark-Norge med i krigen. I perioden 1807-1814 ble det kapret 300 skip som ble ført til Kristiansand. Daniel Isaachsen drev selv ikke med kaperfart, men tjente gode penger på kommisjon av salg av skip og last.
Familie
Daniel Isaachsen ble i 1771 gift med Christiane Hedevig Christensen. De fikk 7 barn sammen.
Christiane døde i 1798, bare 47 år gammel.
I 1805 giftet han seg med den 35 år yngre Hanne Susanne Nideros. De fikk ett barn: Daniel Otto Christian Isaachsen, 1806-1891. Etter Isachsens død giftet enken seg med Diderich Hegermann.
Lundamo Idrettslag
Lundamo Idrettslag (stiftet 12. januar 1922) er et idrettslag fra Lundamo i Melhus i Trøndelag, som driver med fotball, friidrett, håndball og skiidrett.
Fotball
A-laget i fotball for menn rykket etter 2010-sesongen ned fra 5. divisjon.
Etter to sesonger i 6. divisjon og to sesonger uten seriespill har fotballgruppa foran 2015-sesongen, dannet et samarbeidslag med Flå Idrettslag og Hovin Idrettslag i 5. divisjon.
Tabellen 2009
5. divisjon Trøndelag avdeling 6
Tabellen 2011
6. divisjon Trøndelag avdeling 6
Tabellen 2012
6. divisjon Trøndelag avdeling 8
São José do Campestre
São José do Campestre er en kommune i delstaten Rio Grande do Norte i nordøstregionen av Brasil.
Norges flomhistorie
Norges flomhistorie er en oversikt over sesonger med ekstrem flom av ulike typer i Norge.
Sammenheng mellom meteorologi og flom i Norge
De største flommene har rammet Østlandet. En lavtrykksrenne fra Polen og Tyskland mot nordvest over Sør-Sverige og Sør-Norge tilføres meget varme og fuktige luftmasser fra øst. Høytrykk over Finland/Kolahalvøya sender luftmassene vestover, og de møter kalde luftmasser fra Norskehavet i en frontalsone over Norge.
Vestlandet og Trøndelag blir liggende i le og får oftest varmt og tørt vær. Nedbøren og flommen kan imidlertid trenge seg over vannskillet til vassdrag som renner vest- og nordover som i Driva, Orkla (elv), Gaula og Surna i Storofsen i 1789 og i Driva, Lærdal, Årdal og Simadalen i 1860.
Jilin (provins)
Jilin (kinesisk: 吉林; pinyin: Jílín; Wade-Giles: Chí-lín) er en provins i Folkerepublikken Kina. Den kinesiske enkelttegnsforkortelsen er 吉 for Ji.
Provinshovedstad er Changchun.
Norges flomhistorie
Vårflommer
Flommene i 1879, 1916, 1934, 1966, 1967 og Vesleofsen 1995.
Jilin (provins)
Navn
Navnet ble tidligere romanisert som Kirin. Antagelig er det avledet av det mandsjuiske Girin ula, som betyr «langs elven». Dette ble forstått på kinesisk som Jilin wula (吉林乌拉), og så forkortet til Jilin. De kinesiske skrifttegnene som benyttes for Jilin betyr «den løfterike skogen».
Norges flomhistorie
Sommerflommer/høstflommer
Kraftig regn.
Jilin (provins)
Historie
I gammel tid var Jilin bebodd av mange og tildels vekslende folkegrupper, som mohe- og wujifolkene. Området var også del av kongedømmet Goguryeo og senere av kongedømmet Balhae (698–926). Så ble regionen domenert av khitanerne (Liao-dynastiet), jursjenerne (Jin-dynastiet og mongolene (Yuan-dynastiet). Under Qing-dynastiet var mye av området understilt generalen av Jilin, hvis tilsynsområde strakk seg helt øst til Japanhavet. Tilvandring av han-kinesere var strengt regulert.
Norges flomhistorie
Sommerflommer/høstflommer
Storofsen i juli 1789, Storflaumen i juni 1860, Flommen i 1927, Storflåmen i aug/sept 1938. Stadig nedbør fra september til november 2000 førte til storflom både på Sør- og Østlandet, i Storbritannia og Vänern. Flomtoppene kom 12. oktober 2000 og 10. november 2000 i de mindre elvene ved Oslofjorden. Flommen 4. juli 2007 overgikk flommene i 1987 og 2000 i flere mindre elver vest for Oslo.
Jilin (provins)
Historie
Etter at områdene i øst ble avstått til Russland i 1860, åpnet Qing-dynastiet for generell innvandring av hankinesere. De fleste av nybyggerne kom fra provinsen Shandong. Tidlig på 1900-tallet var kineserne blitt den dominerende folkebruppen.
Norges flomhistorie
Ekstreme flommer på Vestlandet til Nordland
Flommene i 1719, Storeflaumen i 1743, 1790, 1918, 1940, 1953. Flom som følge av rester etter tropiske sykloner i 1966, 1971, 1979. Jøkullhlaup.
Bad Boys (1995)
Bad Boys er en actionkomedie fra, regissert av Michael Bay, produsert av Don Simpsons og Jerry Bruckheimer, med blant annet Will Smith og Martin Lawrence i hovedrollene.
Jilin (provins)
Historie
I 1949 var Jilin vesentlig mindre enn nå. Provinsen omfattet bare områdene rundt Changchun og byen Jilin, og hovedstaden var Jilin. De nåværende grensene er fra 1950-årene.
Bad Boys (1995)
Sammendrag
Livslange venner Marcus Burnett (spilt av Martin Lawrence) og Mike Lowrey (spilt av Will Smith) er to politi-etterforskere fra Miami som undersøker ett tyveri av heroin til en verdi av over 100 millioner dollar, som nylig ble stjålet fra et politi-hvelv. Det blir mistenkt at ranet var en inside-jobb, og hele avdelingen kommer til å bli lagt ned med mindre de klarer å få tak i alt stoffet igjen i løpet av fem dager. Maxine Logan (spilt av Karen Alexander) er informant for politiet, og blir satt til å lete etter mennesker som muligens kan hatt noe med tyveriet å gjøre. Hun får seg selv og sin beste venninne Julie Mott (spilt av Téa Leoni) ansatt hos Eddie Dominguez, en tidligere korrupt politimann. En dag blir Dominguez og Maxine drept i et angrep, men Julie overlever. Hun tar kontakt med en politistasjon, men insisterer på bare å snakke med Mike, som ikke er tilstede ved stasjonen. Politi-sjefen Conrad Howard (spilt av Joe Pantoliano) krever at etterforsker Marcus skal etterligne Mike for å snakke med Julie. I leiligheten hennes blir Marcus og Julie angrepet, men Marcus dreper ham. Når de senere møter Mike, blir Mike nødt til å etterligne Marcus samtidig som Marcus fortsetter å late som han er Mike. De sliter med å holde planen gående i Julie sitt nærvær, og hun begynner raskt å mistenke sannheten.
Jilin (provins)
Administrative enheter
Jilin er delt inn i 9 enheter på prefekturnivå (Én subprovinsiell by, 11 byprefekturer og ett autonomt prefektur).
Bad Boys (1995)
Sammendrag
Julie peker ut Noah som en av håndlangere som angrep Dominguez og Maxine. De reiser til en nattklubb som Noah ofte henger ved. I en bil-jakt blir Noah drept av Mike. De tre klarer deretter å komme seg unna, men blir filmet av nyhetene og dette blir senere sett av Marcus sin familie. De hadde tidligere fått beskjed om at Marcus viss nok var overført til Cleveland. Mike og Marcus møter en gammel informant Jojo som forteller hvor de stjålne stoffene blir oppbevart. De vender tilbake til Mike's leilighet, hvor kona til Marcus, Theresa, konfronterer dem og bekrefter Julie sine mistanker om at Marcus og Mike har løyet til henne og etterlignet hverandre. En gjeng kriminelle dukker deretter opp og kidnapper Julie. Mike og Marcus sin avdeling blir deretter lagt ned. Deres sjef, Howard, gir Mike og Marcus litt mer tid for å løse saken. Marcus og Mike sammen med ett par andre etterforskere reiser til en flyplass i Miami, og havner i en voldsom skuddveksling i ett forsøk på å redde Julie.
Sånn
Sånn er et musikkalbum med Terje Nilsen, utgitt i 1996.
Soca (kommune)
Soca er en kommune (spansk: municipio) i Canelones-departementet i det sørlige Uruguay. Hovedstaden heter Soca.
Regjeringen
Ordføreren (alcalde) i kommunen er Guillermo Burgueño (2010-2015).
Linje 5 (Mexico bys metro)
Linje 5 (Línea 5) er en undergrunnslinje ved Mexico bys metro. Den har fargen gul på rutekart og krysser sentrum av byen fra nordvest til sørøst. Linjen betjener 13 stasjoner mellom Politécnico og Pantitlán over 14,43km med spor.
Den første delen av linje 5 ble åpnet i 1981 og ble utvidet med seks stasjoner i 1982. Stasjonen Terminal Aérea betjener lufthavnen.
Linjen hadde tidligere NM73 togsettene, men disse har blitt skiftet ut med NC82 togsett.
Barbarochthonidae
Barbarochthonidae er en gruppe (familie) av insekter som hører til ordenen vårfluer (Trichoptera). Larvene lever i ferskvann. De voksne lever ikke langt fra vannet de vokser opp i. Familien omfatter bare én kjent art fra det sørlige Afrika.
Levevis
Barbarochthon brunneum har larver i rennende vann.
Utbredelse
Familiens eneste kjente medlem lever i det sørlige Afrika. Den er i alle fall kjent fra Sør-Afrika og Malawi.
Hurtigløp på skøyter under Vinter-OL 1976 – 500 meter herrer
500 meter herrer var en øvelse i hurtigløp på skøyter under Vinter-OL 1976 og ble avholdt på Olympia Eisstadion i Innsbruck, Tirol, Østerrike den 10. februar 1976.
Rekorder
Dette var gjeldende verdensrekord og olympisk rekord før Vinter-OL i 1976:
Følgende nye verdensrekorder og olympiske rekorder ble satt under konkurransen:
«Havmannen» (skip)
«Havmannen» (senket 1683) var en norsk-dansk fregatt eid av Vestindisk-guineisk Kompagni og brukt som slaveskip. Underveis fra København til St. Thomas med rundt femti slaver og like mange passasjerer, inntraff mytteri der kapteinen, Jørgen Iversen Dyppel, ble drept (1682). Fregatten snudde i Den engelske kanal og ankret opp ved Risøen utenfor Marstrand. Der ble skipet senket mens rettssaken ventet (1683). En dagbok fra passasjer og rederiansatt Simon Braad, samt dokumenter fra rettssaken, ble brukt som materiale til Knut Eidems bok Mytteri ved daggry (Gyldendal, 1976).
North Sound oljekraftverk
North Sound oljekraftverk er et oljekraftverk på Caymanøyene i Karibien. Det har en installert produksjonskapasitet på 53 MW. Anlegget ble utbygd i årene 2000–2007. Brenselstypen er dieselolje. Det er landets største kraftverk.
Gourmetskje
En gourmetskje er en spesialkonstruert kuvertskje for saus. Den er en nesten flat skje som skal brukes til å få saus lettere opp fra tallerkenen. Gourmetskjeen kan noen ganger omtales som sauseskje, men dette er av gammel tradisjon skjeen man serverer sausen med.
Plassering
Skjeen legges gjerne på skrå på høyre side, gjerne parallelt med glassrekken.
Janel Moloney
Janel Moloney (født 3. oktober 1969 i Woodland Hills i California) er en amerikansk skuespiller. Hun er kjent for rollen som Donna Moss i TV-serien The West Wing.
São José do Seridó
São José do Seridó er en kommune i delstaten Rio Grande do Norte i nordøstregionen av Brasil.
Yeshe De
Nanam Yeshé Dé (tibetansk: སྣ་ནམ་ཞང་ཡེ་ཤེས་སྡེ་, wylie: sna nam zang ye shes sde, 8.-9. århundre e.Kr.) var en Lotsawa – en innfødt tibetansk oversetter innenfor tibetansk buddhisme. Han tilhørte den første bølgen av skolen nyingma, som startet i det 7. århundre og fortsatte frem til tilsynekomsten av Atisha.
Totalt bidro han til oversettelsen av mer enn 300 tekster til tibetansk.
São João do Sabugi
São João do Sabugi er en kommune i delstaten Rio Grande do Norte i nordøstregionen av Brasil.
Gonzalo Torrente Ballester
Gonzalo Torrente Ballester (født 13. juni 1910 i Serantes i Ferrol i Galicia, død 27. januar 1999 i Salamanca) var en spansk forfatter, journalist, kritiker og dramatiker.
Han fikk sin første utdannelse i Galicia og senere studerte han ved universitetene i Santiago de Compostela og Oviedo. Ballester var først og fremst en romanforfatter, men han drev også mye med journalistikk, essays og skuespill. Hans karriere som forfatter startet i Oviedo, men utviklet seg for det meste i Madrid. Hans første roman, I, dukket opp i 1943, og han fortsatte å utgi flere romaner nesten helt frem til sin død, og han har blitt tildelt utmerkelser for flere av dem.
Ballester støttet nesten alltid relativt venstreorienterte ideer, og han begynte flere protestaksjoner i favør av en gruppe gruvearbeidere i 1962. Han ble utvist fra sin lærerstilling ved universitetet som et resultat av disse protestene. På midten av 1960-tallet fikk han en rekke problemer med å få bøkene sine gjennom myndighetens strenge sensur, men han fikk publisert boken Don Juan i 1963. Hans bok Historien om den forbløffede kongen ble utgitt på norsk i 2003 og ble oversatt av Kristina Solum. Ballester ble sammen med forfatteren Miguel Delibes tildelt Fyrsten av Asturias' pris for litteratur i 1982.
I 1966 forlot han Spania til fordel for en stilling ved State University of New York i Albany Han ble der frem til 1970. I 1975 flyttet han til byen Salamanca, der han ble frem til sin død i januar 1999. I 1975 ble han valgt som medlem av Real Academia Española, og han ble tildelt den fremste spanske litterære prisen, Cervantes-prisen, i 1985. Umiddelbart etter hans død ble en stiftelse grunnlagt for å beskytte, studere og spre hans mange litterære arbeider. Navnet på denne organisasjonen er Fundación Gonzalo Torrente Ballester.
Fred A. Hartley jr.
Fred Allan Hartley jr. (1902–1969) var en amerikansk politiker. Han var medlem av Representantenes hus fra 1929 til 1949, valgt fra Newark-området i New Jersey. Han tilhørte Det republikanske parti. Hartley huskes best for lovforslaget han fremmet sammen med senator Robert Taft, som innskrenket fagforeningenes makt.
Liv og virke
Han vokste opp i det nordlige New Jersey. Foreldrene var fiskegrossist Fred Allan Hartley sr. og Frances Alice Hartley. Han gikk college ved Rutgers University. Han stiftet familie tidlig, så i stedet for å studere videre, ble han valgt til sjef for bibliotekvesenet i Kearny, bare 19 år gammel, og til sjef for politi- og brannvesenet året etter.
I 1928 ble han valgt inn i Representantenes hus ved et svært jevnt valg. Som 27-åring var Hartley det yngste medlemmet av Kongressen. Hartley var en av relativt få republikanere som ble gjenvalgt under hele den store depresjonen og den andre verdenskrig. Han var isolasjonist i utenrikspolitikken. I sin siste valgperiode (1947–1949) ledet han husets komité for utdannelse og arbeid.
Hartley var bekymret for etterkrigstidens mange arbeidskonflikter, som han mente truet den økonomiske og politiske stabiliteten. Det var også en gryende uro for kommunistisk innflytelse i USA.
Ved mellomvalgene i 1946 vant republikanerne flertallet i Kongressen for første gang siden 1930. Sammen med senator Robert Taft, formann i Senatets komité for arbeid og offentlig velferd, fremmet Hartley i 1947 et lovforslag som begrenset fagforeningenes politiske innflytelse, for eksempel ved valgkampbidrag, og forbød visse aksjonsformer. Med støtte fra konservative sørstatsdemokrater ble loven vedtatt og stadfestet på tross av den demokratiske presidenten Harry S. Trumans veto.
Hartley stilte ikke til gjenvalg til Representantenes hus i 1948. Han gikk til næringslivet som konsulent, men skrev en bok og holdt foredrag til forsvar for sin berømte lov.
Historiker R. Alton Lee, som skrev sin doktorgradsavhandling om Taft og Hartleys lov, mener at Hartley overdrev sin egen rolle i lovarbeidet.
I 1954 tok Hartley avstand fra republikanernes senatorkandidat, Clifford P. Case, som han mente var for liberal. Det ble avgitt 7 025 stemmer til Hartley, noe som nesten kostet Case valgseieren mot demokratene.
Lake (fisk)
Lake (Lota lota) er en fiskeart i brosmefamilien (en undergruppe av torskefisker som tidligere ble regnet til torskefamilien, noe enkelte fortsatt gjør). Lake er den eneste av denne gruppen som lever i ferskvann. Den finnes i Norge fra Østfold til Finnmark, med unntak av Nordland. Mjøsa har en stor stamme av lake, og isfiske etter denne er populært. Laken er vinteraktiv, og kan veie over 30 kg, i Norge er den sjelden over 6 kilo. Ifølge FishBase er største rapporterte fangst en lake på 152 cm og 34 kg.
Den største lake tatt på sportsfiskeredskap i Norge, veide 7,00 kg. Rekorden ble satt i Kvesjøen i Lierne 17.4.1976.
Lake er, på tross av utseendet, en av våre beste ferskvannsfisker med et hvitt kjøtt, nøytral smak og en tyggekonsistens som minner litt om hummer/kongekrabbe. Og fisk over 1 kg er enkle å filetere og avskinne.
N’te gang
N'te gang er et musikkalbum med Terje Nilsen, utgitt i 2005.
Alfred Hess’ veg
Alfred Hess' veg (1–18) er en blindvei i området Selsbakk sørvest for Trondheim som strekker seg fra nordvestlig til sørøstlig retning fra Gammel-lina. Veien fungerer som adkomstveg for frittstående eneboliger, men regnes ikke som en gjennomfartsvei da den går gjennom et boligområde og ender blindt i en snuplass.
Veien er oppkalt etter lokalpolitikeren Alfred Mikael Hess (1869–1955), som fra 1903 satt i Strinda kommunestyre for Arbeiderpartiet.
Seeds of Hate / Elite
Seeds of Hate / Elite er et split album mellom det norske black metal bandet Elite og det tyske bandet Seeds of Hate. Albumet ble utgitt i 250 eksemplarer.
Grunnkretser i Aurskog-Høland kommune
Grunnkretser i Aurskog-Høland kommune er delområder og grunnkretser som seksjonerer Aurskog-Høland kommune, Viken, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Europas Grand Prix 2003
Europas Grand Prix 2003 var et Formel 1-løp arrangert den 29. juni 2003 på Nürburgring i Tyskland. Det var det niende løpet i Formel 1-sesongen 2003.
Spheginoides
Spheginoides er en slekt av fluer som tilhører familien blomsterfluer (Syrphidae).
Utbredelse
Spheginoides obscurus er bare funnet i Ukraina i Europa. I tillegg forekommer den lenger øst.
Systematisk inndeling
Slekten Spheginoides blir noen ganger regnet som en undergruppe av Chalcosyrphus.
Suárez (kommune)
Suárez er en kommune (spansk: municipio) i Canelones-departementet i det sørlige Uruguay. Hovedstaden heter Joaquín Suárez.
Regjeringen
Ordføreren (alcalde) i kommunen er Leandro D'Andrea (2010-2015).
ǀXam
', eller ', er et utdødd khoisanspråk fra Sør-Afrika, som er en del av tuuspråkgruppen. Språket er nært beslektet med Nǀu, som fortsatt tales av et fåtall personer.
The Love Machine
«The Love Machine» er en rask filmsang, skrevet av Gerald Nelson, Fred Burch og Chuck Taylor. Den ble fremført av Elvis Presley i Paramount-filmen Easy Come, Easy Go (1967).
Han spilte den inn i Paramount Scoring Stage, Hollywood, 29. september 1966. «The Love Machine» ble utgitt på EP-platen Easy Come, Easy Go (RCA Victor EPA 4387) i 1967. Paramount-produsent var Joseph Lilley.
Pays d’Auge
Pays d'Auge er et område i den østlige delen av departementet Calvados i regionen Normandie i Frankrike. Området er et eget Appellation d'Origine Contrôlée-område utskilt fra Calvados, dvs. et har statlig navnegaranti og regler for produksjon. Calvados Pays d'Auge destilleres to ganger som i Cognac, mens calvados fra resten av Normandie destilleres en gang slik som i Armagnac.
Livarot er en kittmodnet ost som opprinnelig kommer fra byen Livarot i Pays d`Auge.
Stabæk Idrettsforening
Stabæk Idrætsforening er et idrettslag i Bærum og en paraplyorganisasjon for Stabæk Bandy, Stabæk Fotball, Stabæk Fotball Kvinner, Stabæk Håndball og Stabæk Alpin. Tidligere har det også vært drevet klubber innen ishockey, orientering, langrenn, friidrett, hopp, telemarkkjøring og kombinert, men de er i dag overtatt av andre idrettsklubber i nærområdet eller nedlagt. Hockeyklubben var blant toppklubbene i Norge på slutten av 30-tallet til starten av 50-tallet, med gull i Norgesmesterskapet i 1947 som høydepunktet. Idrettslaget er Norges mest suksessfulle idrettslag tiåret 2000-2010 regnet ut ifra medaljer.
Stabæk IFs anlegg består av Stabekkbanen, som på vinterstid benyttes som kunstisbane for bandy, Bekkestuabanen med kunstgressbaner, Nadderud Kunstgress, Nadderud Stadion, som klubben har driftsansvar for, og Nadderudhallen, som primært benyttes av Stabæk Håndball. Foreningen eide også alpinanlegget i Kolsåsbakken gjennom selskapet Kolsåsheiser AS frem til oppløsningen i 2009. Etter oppløsingen eies anlegget likt av Stabæk IF, Haslum IL og Fossum IF gjennom selskapet Kolsås Skisenter AS, en videreføring av Kolsåsheiser AS.
Stabæk IF har gjennom årene stått bak en rekke større arrangementer, som NM i bandy (2001 og 2002), NM i terrengløp (1948) og VM-kamper i bandy. I perioden 1947–78 arrangerte Stabæk det populære slalåmrennet Blåveisrennet i Kolsåsbakken. Rennet samlet toppalpinister fra hele verden, og på det meste var over 7000 tilskuere til stede i Kolsåsbakken.
Strømsbu sag
Strømsbu sag er et fredet sagbruk innerst i Strømsbubukt på Strømsbu i Arendal.
Sagbruksarbeider Anders Andersen ved «Strømsbo Dampsag og Høvleri» var med på å stifte Det norske Arbeiderparti i Barbu ved Arendal 21. august 1887. På stiftelsesmøtet ble han valgt til partiets første formann.
Sagbruket er nå tomt, men eieren, Gard, har levert søknad om riving av bygningene for oppføring av nytt kontorbygg i tilsvarende stil. Gard fikk i 2007 tillatelse til å rive et nyere falleferdig mellombygg.
Pudding
Pudding er en tradisjonell dessert. Den er ofte laget av billige råvarer og er mer kompakt enn for eksempel en fromasj. De fleste puddinger er ofte jevnet med gryn eller mel.
Varme puddinger lages ved at deigen blir fylt i en form og enten stekes i en ovn, eller koke den i en gryte.
I Storbritannia brukes ordet pudding spesifikt for å beskrive mer kakelignende desserter, men det er også et ord som brukes generelt ord for retten dessert, som inntas etter middag.
Ultraviolet
Ultraviolet er en britisk science fiction- og grøsserserie på seks deler som gikk på Channel 4 i 1998. Den var skrevet og regissert av Joe Ahearne og hovedrollene ble spilt av Jack Davenport, Susannah Harker, Idris Elba og Philip Quast. Den ble produsert av World Productions.
Handling
Serien er en modernisering av vampyrmyten og handler om en regjerningsfinanisiert paramilitær politiorganisasjon (muligens med forbindelser til den katolske kirke) som utkjemper en hemmelig krig mot en verdensomspennende vampyrkonspirasjone.
Hovedpersonen, politimannen Michael Colefield, spilt av Jack Davenport, støter på agenter fra denne organisasjonen da hans beste venn Jack (Stephen Moyer) forsvinner. Agentene utgir seg for å komme fra CIB i det regulære politiet som er interessert i å finne ut om Jack var korrupt. Mike er usikker på om han skal stole på dem og når han senere støter på Jack, beskylder denne dem for å være en dødsskvadron. Snart oppdager Mike at hans gamle venn har blitt med i vampyrenes rekker og han lærer om deres planer for å kontrollere menneskeheten.
Et viktig trekk ved serien er de vitenskapelige metodene som agentene bruker for å undersøke de saker de støter på. Vampyrjegerne bruker moderne våpen som skytevåpen med spesialsikter som gjør at de kan skille mellom mennesker og vampyrer og som har karbonkuler som ammunisjon. De har gassgranater med konsentrert hvitløk og lykter med ultrafiolett lys. Den tradisjonelle ideen om at vampyrer ikke tåler synet av religiøse symboler blir ansett som placebo og derfor upålitelig. En av personene sier om bruken av korset at det «er et spørsmål om tro...på begge sider». Vampyrens angivelige uimotståelige kraft blir forklart som en sideeffekt av bittet, en rent kjemisk reaksjon. Når mennesker forvandles til vampyrer blir dette ansett som en patologisk infeksjon, ingen demonisk besettelse.
Vampyrene, på sin side, bruker vitenskapelige taktikker, ikke overnaturlige. Genetikk spiller en stor rolle i vampyrkonspirasjonen siden kvinnelige vampyrer ikke menstruerer og mannlige vampyrer er sterile. De bruker biler med spesialglass for å kunne bevege seg på dagtid og kister med tidslåser når de blir fraktet med fly. Siden stemmene deres ikke bærer over telefon anvender de programvare for stemmesyntetisering.
Ordet «vampyr» forekommer aldri i serien, i stedet brukes betegnelsen Code Five. Dette skrives med det romerske nummeret V og derfor det nærmeste man kommer ordet Vampyr. Stort sett refereres vampyrene til som «leeches»; igler.
Andre versjoner av serien
I 2000, utviklet American Fox Network developed en amerikansk versjon av serien med Eric Thal, Lisa Going og Mädchen Amick og dessuten Idris Elba i samme rolle som i den britiske originalen. Serien forble imidlertid ikke noe annet enn en pilotepisode som aldri ble sendt. Howard Gordon, en av produsentene tilstod i et intervju at "we screwed it up and it just didn't come out that well."
Serien på norske tv-skjermer
Serien ble vist på TV2 som påskekrim (under sitt originale navn) i 1999, med sendestart 29. april det året.
Sodalitet
En sodalitet, også kjent som en bønneforening eller konfraternitet, er en eldre betegnelse innen katolisismen for en kirkelig lekbevegelse. Katolske sodaliteter kunne dessuten omfatte ordener, klostre eller konventer.
Olympiastadion
Et olympiastadion er hovedstadionet ved olympiske leker. Stadionet brukes typisk til åpnings- og avslutningsseremonien samt friidrettskonkurransene. Noen av de olympiske stadionene har olympisk stadion som en del av navnet, mens andre har navn som ikke relaterer til OL. Flere av de olympiske stadionene er brukt ved flere olympiske leker. Det er dog kun Los Angeles Memorial Coliseum som har vært hovedstadion flere ganger, mens for eksempel Panathinaiko stadion i Athen var hovedstadion ved sommer-OL i 1896, men ble kun brukt til enkelte øvelser under sommer-OL i 2004.
Stadioner til Sommer-OL
Det følgende er en liste over alle stadioner til Sommer-OL.
Avantgarde
Avantgarde eller avant-garde (fra fransk: «fortropp»; foregangsfolk som innfører en ny retning) er mennesker eller verker som er eksperimentelle eller innovative, særskilt i henhold til kunst, kultur, og politikk. Begrepet generelt henviser til å være en pionér for nye strømninger i kulturen, politikken og kunsten.
«La Motte-Picquet» (1924)
«La Motte-Picquet» var en fransk krysser.
Álvaro Obregón (administrativt distrikt)
I bydelen ligger bl.a. parken Parque Tarango.
«La Motte-Picquet» (1924)
«La Motte-Picquet» var det andre skipet i «Duguay-Trouin»-klassen av kryssere som var basert på den amerikanske «Omaha»-klassen. Det første var «Duguay-Trouin» og «La Motte-Picquet» ble etterfulgt av «Primaguet».
Avantgarde
Bakgrunn
Avantgarden har også fremmet radikale sosiale reformer. Det i denne meningen som ble påkalt av den saint-simonske Olinde Rodrigues (1795–1851) i hans essay «L'artiste, le savant et l'industriel» («Kunstneren, forskeren og industrialisten», 1825) som inneholdt den første dokumenterte bruken av begrepet «avantgarde» i den nå kjente betydningen. Her oppfordret Rodrigues kunstnere til «fungere som [folkets] avantgarde», insisterte at «kunstens makt er virkelig den mest umiddelbare og raskeste veien» til sosiale, politiske og økonomiske reformer.
«La Motte-Picquet» (1924)
Pansringen var svært tynn på krysserne av «Duguay-Trouin»-klassen, bare 30 mm på det meste, og gav liten beskyttelse for annet en granatsplinter. Hovedbestykningen bestod av åtte M1920 155 mm kanoner med en rekkevidde på opptil 26 100 m plassert to og to i fire elektrisk-hydraulisk drevne tårn. Annenbestykingen var fire M1922 75 mm kanoner. I tillegg hadde skipet fire triple torpedorør.
Avantgarde
Avantgardistisk kunst
Avantgardistisk kunst har vært en viktig bestanddel i modernismen, som særlig verdsatte originalitet og nyskaping i kunsten. Viktige kunstretninger som har fått karakteristikken avant-garde er futurisme, dadaisme, russisk konstruktivisme, abstrakt ekspresjonisme, situasjonisme og popkunst.
«La Motte-Picquet» (1924)
Operativ historie
«Lamotte-Picquet» begynte den andre verdenskrig med å patruljere kysten utenfor Indokina. Etter at uroligheter med Siam begynte i november 1940 ble hun sammen med en fransk flåte under Vichy-fransk flagg sendt til Siambukten. 17. januar 1941 kom det til et sjøslag melleom den Vichy-franske flåten og en siamesisk flåte hvor tre siamesiske krigsfartøy ble senket uten tap for den Vichy-franske flåten. Etter noen mindre tokt og blant annet en periode i tørrdokk i Osaka fikk hun status som reserve i slutten av 1942 og ble brukt som treningsskip.
12. januar 1945 ble hun senket mens hun lå i havn av fly fra et amerikansk hangarskip.
Rosa sløyfe
En rosa sløyfe er et internasjonalt symbol som brukes i forbindelse med en aksjon for å vise solidaritet med brystkreftrammede, spre informasjon, øke kunnskapen om brystkreft, samt å samle inn midler til brystkreftforskning.
I Norge står Kreftforeningen og Brystkreftforeningen sammen om aksjonen i oktober hvert år.
Rosa sløyfe, eller «Pink Ribbon», har sitt opphav i USA der amerikanske kvinner krevde større bevilgninger til brystkreftforskning. Over hele verden blir aksjonen markert i hele oktober. I Norge har Rosa sløyfe-aksjonen en rekke sponsorer og samarbeidspartnere som bidrar til aksjonen på ulikt vis, blant annet ved å selge rosa produkter eller la deler av salgssummen gå til aksjonen i oktober måned. Dette bidrar til oppmerksomhet om sykdommen og sikrer midler til brystkreftforskning. I tillegg er frivillige og lokalforeninger engasjert i forskjellige markeringer av aksjonen.
Rosa sløyfe har vært arrangert i Norge siden 1999 og har siden starten samlet inn nærmere 160 millioner til forskning og prosjekter i inn- og utland. Innsamlede midler fra aksjonen går til brystkreftforskning og brystkreftrelaterte prosjekter.
Den rosa sløyfen er varemerkeregistrert av Kreftforeningen og Brystkreftforeningen i Norge.
Marmor
Marmor (gresk: marmaros, «skinnende stein») er en metamorf bergart som hovedsakelig består av mineralet kalsitt (en krystallinsk form for kalsiumkarbonat CaCO3), som betyr at steinen inneholder mye kalsium, karbon og oksygen. Steinen har en utstrakt bruk som materiale til skulpturer og bygninger, og har i tillegg en mengde andre bruksområder. Det er også store forekomster av marmor i Norge.
Innen kunsthistorie og arkeologi brukes marmor som betegnelse også på andre steinarter som brukes i skulptur og arkitektur, inkludert sandstein og granitt. Det er mange marmortyper hver med tydelige overflateegenskaper, tekstur og farge, inkludert Creole, Carrara, Parian, Yule, Vermont, Pentelic og Etowah-marmor, blant mange andre.
Opprinnelse
Marmor dannes når de sedimentære bergartene kalkspat eller dolomitt smelter og siden forsteines igjen, noe som betyr at marmor er en metamorf bergart. Utgangspunktet kan for eksempel være avsetninger på havbunnen av skjell og skalldyr som er forsteinet til kalkstein. Temperaturen og trykket som er nødvendig for å danne marmor ødelegger vanligvis eventuelle fossiler og sedimentær tekstur i den opprinnelige steinen.
Farger
Marmortyper
Noen historisk viktige typer av marmor har navn etter steinbruddets beliggenhet:
Den berømte italienske marmoren fra Carrara er helt hvit og har sin opprinnelse som kalkspat. Den har vært brukt til marmorskulpturer siden oldtiden. Marmor har vært favorittmaterialet til greske og romerske billedhoggere og arkitekter, og er blitt et kulturelt symbol for tradisjon og forfinet smak. I folketradisjonen assosieres marmor med det astrologiske tegnet tvillingene. Ren hvit marmor er også symbol på renhet, udødelighet og står for suksess i utdanning.
Presidentvalget i Finland i 2006
Finlands president velges ved direkte valg. Om ingen kandidat får majoritet i første valgomgang, det vil si mer enn 50% av stemmene, gjennomføres det en andre valgomgang mellom de to kandidatene som fikk flest stemmer. I 2006 ble første valgomgang holdt den 15. januar, og andre valgomgang den 29. januar. Den nye presidentperioden startet 1. mars.
I første valgomgang fikk den sittende presidenten Tarja Halonen 46,3% av stemmene. I andre valgomgang møtte hun Sauli Niinistö som hadde fått om lag 24% av stemmene i første valgomgang. Halonen vant andre valgomgang med 51,8% av stemmene mens Niinistö fikk litt over 48% av stemmene.
Kandidater
Arto Lahtis valmansförening samlet 20 000 underskrifter til støtte for kandidaten.
Vänsterförbundet har meddelt at de støtter president Halonens gjenvalg. Hun er likevel formelt sett ikke partiets kandidat.
Valgresultat
Ettersom ingen kandidat oppnådde rent flertall i valgets første runde, ble det arrangert en andre valgomgang mellom de to kandidatene som fikk flest stemmer, Halonen og Niinistö.
Det store spranget (film)
Det store spranget (originaltittel: The Hudsucker Proxy) er en amerikansk dramakomedie fra 1994 regissert og produsert av Coen-brødrene. Hovedrollen spilles av Tim Robbins, mens andre sentrale roller spilles av Jennifer Jason Leigh og Paul Newman.
Filmen fikk blandet mottakelse av anmelderne og ble en publikumsmessig fiasko.
Handling
Filmen utspiller seg i et stort industribygg på Manhattan på 1950-tallet, der den nylig uteksaminerte handelsskolestudenten Norville Barnes (Tim Robins) har blitt ansatt på bånn i firmaets postavdeling. Men Barnes har ambisjoner om en gang å få klatre opp til topps. På toppen sitter selskapets leder, Waring Hudsucker, tilsynelatende med kontrollen, men til alles sjokk velger han å begå et spektakulært selvmord. Inn kommer den kyniske forretningsmannen Sidney Mussberger (Paul Newman) som har sterke ønsker om å kjøpe aksjemajoriteten i firmaet. Men da må aksjeprisene ned, og for å få til det plasserer han den ambisiøse, men naive Barnes som firmapresident.